CELEX: 32020D2068
Language: hu
Date: 2020-12-07 00:00:00
Title: A Tanács (EU) 2020/2068 határozata (2020. december 7.) az egyrészről az Európai Unió és az Európai Atomenergia-közösség, másrészről Koszovó (Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) közötti stabilizációs és társulási megállapodás által létrehozott Stabilizációs és Társulási Tanácsban az említett megállapodásnak a „származó termék” fogalmának meghatározásáról szóló III. jegyzőkönyve felváltásával történő módosításával kapcsolatban az Európai Unió által képviselendő álláspontról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 424/39
               
            
         A TANÁCS (EU) 2020/2068 HATÁROZATA
         (2020. december 7.)
         az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodás által létrehozott Stabilizációs és Társulási Tanácsban az említett megállapodásnak a „származó termék” fogalmának meghatározásáról szóló III. jegyzőkönyve felváltásával történő módosításával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és az Európai Atomenergia-közösség, másrészről Koszovó (*) közötti társulási megállapodást (a továbbiakban: a megállapodás) az Unió az (EU) 2016/342 tanácsi határozat (1) révén megkötötte, és a megállapodás 2016. április 1-jén hatályba lépett.
                  
               
                     (2)
                  
                  
                     A megállapodás része a „származó termék” fogalmának meghatározásáról szóló III. jegyzőkönyv (a továbbiakban: a III. jegyzőkönyv). A III. jegyzőkönyv 4. cikke értelmében a megállapodás 126. cikke által létrehozott Stabilizációs és Társulási Tanács (a továbbiakban: a Stabilizációs és Társulási Tanács) határozhat a III. jegyzőkönyv módosításáról.
                  
               
                     (3)
                  
                  
                     A Stabilizációs és Társulási Tanács a 2023 vége előtti következő ülésén a megállapodásnak a III. jegyzőkönyv felváltásával történő módosításáról szóló határozatot (a továbbiakban: a határozat) fog elfogadni.
                  
               
                     (4)
                  
                  
                     Helyénvaló meghatározni az Unió által a Stabilizációs és Társulási Tanácsban képviselendő álláspontot, mivel a határozatnak kötelező joghatásai lesznek az Unióban.
                  
               
                     (5)
                  
                  
                     A pán-euromediterrán preferenciális származási szabályokról szóló regionális egyezményt (a továbbiakban: az egyezmény) az Unió a 2013/94/EU tanácsi határozat (2) révén megkötötte, és az egyezmény 2012. május 1-jén hatályba lépett az Unió vonatkozásában. Az egyezmény az egyezmény szerződő felei között kötött bilaterális szabadkereskedelmi megállapodások hatálya alá tartozó kereskedelem tárgyát képező termékek származása tekintetében állapít meg rendelkezéseket, amelyek az említett bilaterális megállapodásokban meghatározott elvek sérelme nélkül alkalmazandók.
                  
               
                     (6)
                  
                  
                     Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. E célból a határozat az egyezményre való dinamikus hivatkozást fog bevezetni a III. jegyzőkönyvben annak érdekében, hogy az mindig az egyezmény legújabb hatályos változatára hivatkozzon.
                  
               
                     (7)
                  
                  
                     Az egyezmény módosításáról folytatott megbeszélések eredményeként az egyezmény új, korszerűbb és rugalmasabb származási szabályokkal egészül ki. Az Unió és Koszovó (*) megállapodott abban, hogy az egyezmény módosításának megkötéséig és hatálybalépéséig a lehető leghamarabb a módosított egyezményben megállapított származási szabályokon alapuló alternatív származási szabályokat alkalmaz, amely szabályok az egyezményben megállapított származási szabályok helyett – bilaterálisan – alternatív származási szabályokként (a továbbiakban: átmeneti szabályok) alkalmazhatók. E célból a határozat megállapítja az átmeneti szabályokat is.
                  
               
                     (8)
                  
                  
                     Az EFTA-államok, a Feröer szigetek, az Unió, a Török Köztársaság, a stabilizációs és társulási folyamat résztvevői, a Moldovai Köztársaság, Grúzia és Ukrajna által alkotott kumulációs övezetben – az egyezménynek az e résztvevők közötti diagonális kumulációra alkalmazandó rendelkezéseitől eltérve – fenn kell tartani az EUR.1 szállítási bizonyítvány vagy a származási nyilatkozat használatának lehetőségét az EUR-MED szállítási bizonyítvány vagy az EUR-MED származási nyilatkozat helyett.
                  
               
                     (9)
                  
                  
                     Ezért a Stabilizációs és Társulási Tanácsban az Unió által képviselendő álláspontnak a határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodás által létrehozott Stabilizációs és Társulási Tanácsban az Unió által az említett megállapodásnak a III. jegyzőkönyve felváltásával történő módosításával kapcsolatban képviselendő álláspont a Stabilizációs és Társulási Tanács határozattervezetén (3) alapul.
         
         
            2. cikk
            Ez a határozat az elfogadásának napján lép hatályba és 2023. december 31-én veszti hatályát.
         
         
            Kelt Brüsszelben, 2020. december 7-én.
            
               
                  a Tanács részéről
               
               
                  az elnök
               
               M. ROTH
            
         
         
            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (1)  A Tanács (EU) 2016/342 határozata (2016. február 12.) az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak az Unió nevében történő megkötéséről (HL L 71., 2016.3.16., 1. o.)
         
            (2)  A Tanács 2013/94/EU határozata (2012. március 26.) a pán-euromediterrán preferenciális származási szabályokról szóló regionális egyezmény (HL L 54., 2013.2.26., 3. o.).
         
            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (3)  Lásd az ST 11096/20 dokumentumot ahttp://register.consilium.europa.eu oldalon.